Það sem vakti mesta athygli og var ástæða umræðu fjallakvenna var það sem Kolbrún og hennar vinkonur nefna Frussuna . Um er að ræða afskaplega sniðuga græju sem er framlenging af þvagrás kvenna sem gerir þeim kleift að pissa standandi . Þetta getur verið mikið þarfaþing þar sem salernisaðstæður eru af skornum skammti . Í viðtalinu segir Kolbrún þetta vera mikið frelsi auk þess sem þetta einfaldar lífið á fjöllum töluvert . „ Ég mæli með því að vinkonur taki sig saman og panti eina pöntun til að spara sendingarkostnað og fari svo í kjölfarið og pissi saman , “ segir Kolbrún sem segist sjaldan hafa hlegið jafn hátt og innilega á fjöllum og ekki síst í ofangreindum aðstæðum . Frussan í allri sinni dýrð . Ljósmynd / Freshette